ವಿಶ್ವಾದ್ಯಂತ ಕೊರೋನಾ ರುದ್ರೆ ನರ್ತನ : 1.71 ಕೋಟಿ ಜನರಿಗೆ ಕೊರೋನಾ ಸೋಂಕು ಜಿನಿವಾ: ವಿಶ್ವಾದ್ಯಂತ ಕೊರೋನಾ ಅಟ್ಟಹಾಸ ಮೆರೆಯುತ್ತಿದ್ದು, ಕೊರೊನಾ ವೈರಸ್ ಪ್ರಕರಣಗಳ ಸಂಖ್ಯೆ ವಿಶ್ವಾದ್ಯಂತ 1.71 ಕೋಟಿ ಮೀರಿದೆ. ಈ ಕಾಯಿಲೆಯಿಂದ 669,235 ಕ್ಕೂ ಹೆಚ್ಚು ಜನ ಸಾವನ್ನಪ್ಪಿದ್ದಾರೆ ಎಂದು ವಲ್ಡೋಮೀಟರ್ ಡೇಟಾ ವರದಿಗಳು ತಿಳಿಸಿವೆ. ವಲ್ಡೋಮೀಟರ್ ಡೇಟಾ ವರದಿಗಳ ಪ್ರಕಾರ, ಕಳೆದ 24 ಗಂಟೆಗಳಲ್ಲಿ 284,042 ಹೊಸ ಸೋಂಕುಗಳು ಮತ್ತು 5,274 ಜನ ಸಾವನ್ನಪ್ಪಿದ್ದಾರೆ. ವಿಶ್ವದ ಅತೀ ಹೆಚ್ಚು ಸೋಂಕಿತರನ್ನು ಹೊಂದಿ ಟಾಪ್ 10 ಪಟ್ಟಿಯಲ್ಲಿ ಮೊದಲ ಸ್ಥಾನ ಪಡೆದುಕೊಂಡಿರುವ ಅಮೆರಿಕಾದಲ್ಲಿ ಈ ವರೆಗೂ ಬರೋಬ್ಬರಿ 4,568,037 ಮಂದಿಯಲ್ಲಿ ಸೋಂಕು ಪತ್ತೆಯಾಗಿದ್ದು, 153,840 ಮಂದಿ ಬಲಿಯಾಗಿದ್ದಾರೆ.